Χρήστος Παλαμάς

Ο Χρήστος Παλαμάς (Πάτρα 1849 - Μεσολόγγι 1925) ήταν Έλληνας δικηγόρος και πολιτικός που διετέλεσε νομάρχης και έπαρχος σε διάφορες περιφέρειες.

 Βιογραφικά στοιχεία 

Γεννήθηκε στην Πάτρα και ήταν γιος Μιχαήλ Παλαμά, πρωτοδίκη Πατρών και γόνου της Μεσολογγίτικης οικογένειας Παλαμά, και της Πηνελόπης Πεταλά.Χρήστου Α. Μούλια, Ιστορικά σημειώματα 1, εκδόσεις Περί τεχνών, Πάτρα 2007 ISBN 978-960-6684-40-1 Αδελφός του ήταν ο ποιητής Κωστής Παλαμάς. Το 1866, μετά τον θάνατο των γονιών του, εγκαταστάθηκε με τα αδέρφια του στο Μεσολόγγι, όπου κατοικούσε ο θείος του που είχε οριστεί επίτροπός τους. Εκεί περάτωσε τις εγκύκλιες σπουδές του και έπειτα εγγράφηκε στη Νομική Σχολή Αθηνών, απ' όπου αποφοίτησε με επιτυχία.Νεολόγος, 11 Απριλίου 1925, από το μουσείο τύπου Πατρών Την περίοδο 1891 - 1907 άσκησε την δικηγορία στην Πάτρα ενώ από το 1910 εγκαταστάθηκε μόνιμα στο Μεσολόγγι ασκώντας εκεί την δικηγορία.Νεολόγος, 1 Οκτωβρίου 1910, από το μουσείο τύπου Πατρών

Αναφέρεται ότι έγραφε ποίησηΠανδέκτης, Παλαμάς Χρήστος, ανακτήθηκε 12 Φεβρουαρίου 2013.

Ήταν παντρεμένος με την Αγγελική Κανάρη και είχαν παιδιά. Εγγονός του ήταν ο πολιτικός και διπλωμάτης Χρήστος Ξανθόπουλος - Παλαμάς. 

 Πολιτική σταδιοδρομία 

Κατά τη διάρκεια της ζωής του υπηρέτησε ως ανώτατος αξιωματούχος σε πολλές περιφέρειες και επαρχείες της Ελλάδας. Υπήρξε υπάλληλος στη νομαρχία ΑχαΐαςΚώστας Τριανταφύλλου, Ιστορικό λεξικό των Πατρών, Εκ του τυπογραφείου Πέτρου Κούλη, Πάτρα 1995, λήμματα νομάρχαι & Παλαμά, της οποίας μάλιστα διετέλεσε τρεις φορές νομάρχης κατά τις περιόδους 1901 - 1902Νεολόγος, 17 Μαρτίου 1901, από το μουσείο τύπου ΠατρώνΝεολόγος, 26 Μαΐου 1902, από το μουσείο τύπου Πατρών, 1906 (για λίγους μήνες) και 1906 - 1909. Επίσης χρημάτισε νομάρχης Αχαΐας και Ήλιδος τις περιόδους 1891 - 1892 και 1892 - 1893, έπαρχος Αιγίου και Κέρκυρας καθώς και νομάρχης Μεσσηνίας.Ευνομία, 21 Σεμπτεβρίου 1897, από το μουσείο τύπου Πατρών

Υπήρξε υποστηρικτής της πολιτικής του Χαρίλαου Τρικούπη.

 Παραπομπές 

 Πηγές 
 Χρήστου Α. Μούλια, Ιστορικά σημειώματα 1, εκδόσεις Περί τεχνών, Πάτρα 2007 ISBN 978-960-6684-40-1, Κεφάλαιο "Οι Παλαμάδες των Πατρών"
 Κώστας Τριανταφύλλου, Ιστορικό λεξικό των Πατρών, Εκ του τυπογραφείου Πέτρου Κούλη, Πάτρα 1995, λήμματα νομάρχαι & Παλαμά

Κατηγορία:Νομάρχες Αχαΐας
Κατηγορία:Νομάρχες Αχαΐας και Ήλιδος
Κατηγορία:Νομάρχες Μεσσηνίας
Χρηστος
Κατηγορία:Έπαρχοι Αιγιαλείας
Κατηγορία:Έπαρχοι Κέρκυρας